TV-gids Maandag 5 Januarie 2015
JY LEES NOU TV-gids Maandag 5 Januarie 2015
18:30 Villa Rosa (kykNET): Almal probeer op hul eie manier Astrid se dood verwerk en Vicky glo Stef is nie eerlik met haar oor sy gevoelens nie. Isabel skok Fritz met haar uitgesproke reaksie. Nico verstaan nog steeds nie hoekom hy in die tronk is nie en maak 'n skokkende aantyging as hy van Astrid se moord te hore kom. Die polisie laat hom vry en erken dat hulle 'n nuwe verdagte het.
18:30 7de Laan (SABC2): Paula besluit dat dit tyd is om aan te beweeg en sy is opsoek na nuwe talent. Errol vermoed dat Lindile in die moeilikheid is. Hy probeer leidrade vind wat Lindile se situasie kan help.
19:30 Binnelanders (kykNET): 'n Verpleegster word daarvan beskuldig dat sy 'n pasiënt se lewe in gevaar gestel het. Kobus word gewaarsku, en Adelyn en Margot moet albei 'n baie moeilike keuse uitoefen. Frankie kry die koue skouer, en die linnekamer blyk 'n gewilde ontmoetingplek te wees.
20:30 Jou Show (KykNET): Adam Tas kuier in die ateljee en leer Wicus hoe om te mik en druk… Met 'n pyl en boog! Die pragtige Leandie du Randt vertel ons meer oor haar loopbaan en die pad wat sy moes stap tot waar sy nou is. Anne dryf die spot met Leandie en dan stel sy haar visier op die publiek… Die groep mans van Harmony Voices kom sing weer dinge deurmekaar!
20:30 David Blaine: Real or Magic (M-Net): David Blaine doen tower toertjies vir sy gunsteling bekendes en openbare figure.